Suhumi
Suhumi je glavni i najveći grad Abhazije, autonomne pokrajine Gruzije i de facto nezavisne države. Smješten je na obali Crnog mora. Osnovan je sredinom 6. vijeka p.n.e. Prema popisu iz 1989. godine, grad je imao 121.406 stanovnika, ali je broj stanovnika pao na oko 40.000 usljed posljedica oružanog sukoba Abhazije i Gruzije. Prema popisu iz 2011. godine u gradu živi 62.914 stanovnika. Grad je poznat po botaničkom vrtu, koji je jedan od najstarijih na Kavkazu. Suhumi ima veliki broj istraživačkih instituta, uključujući Abhazijski univerzitet i Suhumi institut. Od 1945. do 1954. godine u gradu se nalazio labaratorij za fiziku koji je bio uključen u program razvoja nuklearnog naoružanja Sovjetskog Saveza.